Budapest
Budapest on Ungari pealinn. See on riigi suurim ja rahvastatuim linn. 1,752 miljoni elanikuga on see Euroopa Liidu suuruselt üheksas. See moodustati 1873. aastal Buda, Pesti ja Óbuda linna liitmise teel. Alates 1934. aastast hakati linna kutsuma spaalinnaks. Kolm aastat hiljem korraldati Gellérti vesiravilas esimene rahvusvaheline balneoloogia kongress. Budapestis on rohkem kuumaveeallikaid kui üheski teises maailma pealinnas. Samas on see terve maailmajao üks kõige merekaugemaid linnu, Aadria mere rannikulinnad asuvad sealt üle 500 km kaugusel.